Õiend 
Määrus „Narva Linnavalitsuse Arhitektuuri- ja Linnaplaneerimise Ameti stipendiumi taotlemise, määramise ja maksmise kord“ 
Narva Linnavolikogu 25.09.2008. a. määrusega nr 37 määrati stipendiumi taotlemise, määramise ja maksmise kord ja kinnitati lepingu projekt stipendiumi väljamaksmise kohta.  Määrusega oli ette nähtud stipendium kunsti- ja tehnikakõrgkoolis või ülikoolis arhitektuuri- ja maastikuarhitektuuri erialal õppivatele üliõpilastele, kellel on soov peale õppe lõpetamist töötada Arhitektuuri- ja Linnaplaneerimise Ametis õpitud erialal ja aidata kaasa linna arengule. 
Vastavalt korrale kuulutati 2008. a. välja konkursi. Selle tulemusel sõlmiti 4 stipendiumi lepingut. 3 stipendiaati on edukalt lõpetanud kõrgkooli ja juba töötavad Arhitektuuri- ja Linnaplaneerimise Ametis. 1 stipendiaat veel õpib. Vabanemisel on 3 stipendiumit.
Narva Linnavalitsuse Arhitektuuri- ja Linnaplaneerimise Amet teeb ettepaneku tunnistada kehtetuks Narva Linnavolikogu 25.09.2008. a. määrus nr 37 ning kehtestada määrus uues redaktsioonis seoses ameti struktuuri ja ülesannete muutumisega vastavalt Narva Linnavolikogu 28.06.2012 otsusele nr 94 „Narva ametiasutuste struktuuri ja teenistujate koosseisude kinnitamine“. Kuna Arhitektuuri- ja Linnaplaneerimise Ameti töökohtade erialade hulk laienes oluliselt, tuleks viia ka stipendiumi määrus sellega vastavusse. See soodustaks ka tulevikus noorte ja linnale vajalike spetsialistide asumist tööle Narva Linnavalitsuse Arhitektuuri- ja Linnaplaneerimise Ametis.

